钦定古今图书集成/明伦汇编/官常典/第244卷 > 黄淮
## 钦定古今图书集成/明伦汇编/官常典/第244卷 > 黄淮

按《明外史》本传：“淮字宗豫，永嘉人。父性方，国珍据温
州，遁迹避伪命。淮以洪武三十年进士，授中书舍人。
成祖即位，召对称旨，命入翰林，使与解缙常立御榻
左，备顾问，或至夜分，帝就寝，犹赐坐榻前语。既而与
缙等七人并直文渊阁，迁翰林院编修，进侍讲。时有
告党逆者，淮言于帝曰：‘洪武、永年已敕禁矣，不宜复
理’。”吏部追录南人官，北地不即附者皆论戍。淮曰：“得
毋示人不广耶？”帝皆从其言，罢之。议立太子，淮请立
嫡以长。太子立，迁左庶子兼侍读。永乐五年迁左春
坊大学士兼辅导太孙。七年，帝北巡，诏皇太子监国，
淮及蹇义、金忠、杨士奇留守京师。明年，长沙妖人李
法良作乱，皇太子命丰城侯李彬讨之。汉王高煦忌
太子有功，阻彬师。淮曰：“彬老将，必能克贼，愿急遣彬。”
卒擒法良。阿鲁台纳款，请得役属吐番诸部，且求刻
金作誓辞，因磨其金酒中，饮诸酋长以盟。朝议欲许
之，淮曰：“不可，此狼子野心，力分则易制，一则难图也。”
帝顾左右曰：“黄淮论事，如立高冈，无远不见。”帝刻玉
印，赐西域僧大宝法王淮曰：“朝廷赐诸番制敕，用敕
命”、“广运二宝。今此玉大过之，非所以示西人、尊朝廷。”

遂悉征东宫官属。淮先至行在，诸臣交劾，下诏狱。淮
在诏狱十年，仁宗即位，释为通政使，兼武英殿大学
士，仍领内阁事。丁母忧，命乘传奔丧，乞终制，不许。寻
进少保、户部尚书兼武英殿大学士。命三俸兼支，辞
尚书俸，许之。时皇太子谒孝陵，遂留南京监国。而帝
疾甚，命淮等书诏召太子，未至。帝崩，大臣疑惧。淮佐
郑王、襄王居守，待太子至，始发丧。及宣宗即位，亲征
汉庶人，淮病不从，留守如故。既而上疏乞骸骨归，许
之。初，永乐间，淮与解缙、胡广、杨荣、杨士奇等俱在内
阁。帝从容问广曰：“士奇文学于今难得，而淮数不容
之，何也？”广对曰：“淮有政事才，士奇文学胜。缙每重士
奇及臣而轻淮，故致憾。”帝曰：“固知尔亦不容于淮，朕
终不为所惑。”后缙之谪，或言淮有力焉。至是，诸臣入
侍，淮适未至。宣帝问淮何在，杨荣以病瘵对，且言此
疾能染人。帝故不时召，因从其请。淮归，父性年九十
矣，淮奉养甚欢。性卒，赐葬祭，淮诣阙谢。值灯时赐大
臣侍从西苑，诏淮得乘肩舆登万岁山下，宴山麓，又
召其子采从行。寻命充会试主考官。及辞归，饯之太
液池，帝作《长歌》送之，且曰：“朕生日，卿宜复来。”明年入
贺。至英宗立，再朝，皆宴赐极欢，乃罢。淮历事六帝，致
仕二十馀年，正统十四年卒，年八十三。谥文简。有《省
愆集》，盖在系十年所作。